รบกวนสอบถามครับ พอดีผมมีอาการเจ็บอวัยวะเพศ บริเวณเส้นเชื่อมระหว่างส่วนปลายกับหนังหุ้ม คาดว่าน่าจะโดนฟันขูด เป็นรอยถลอกแหว่งเล็กๆ จำเป็นต้องหาไหมครับ ถ้าไม่ไปหา ผมสามารถรักษาได้อย่างไรครับ หรือนานไหมกว่าจะหาย เวลาโดนน้ำมีแสบนิดๆตรงที่ถลอกนั้นครับ แต่บางครั้งก็เหมือนมันแห้ง แล้วผมไปขยับส่วนนั้นมันเลยฉีกออกอีกหรือเปล่าไม่แน่ใจครับ
สวัสดีค่ะ อาการเจ็บบริเวณปลายอวัยวะเพศชาย อาจมีสาเหตุจาก รอยถลอกจากอุบัติเหตุหรือการเสียดสีที่รุนแรงเกินไป โดยผิวหนังบริเวณปลายอวัยวะเพศชายเป็นผิวหนังที่บอบบางค่ะ การไปถูไถบ่อยๆหรือโดนฟันครูดอาจทำให้มีการถลอกหรือการอักเสบหรือติดเชื้อขี้นมาได้ง่ายการดูแลตัวเองเบื้องต้น งดการทำกิจกรรมทางเพศไปก่อนจนกว่าแผลจะสมานกันดี ใช้น้ำเปล่าสะอาดล้างทำความสะอาดอวัยวะเพศ ไม่ใช้สบู่ไปถูตรงๆ ไม่เอามือไปแกะที่แผลเอง ใส่เสื้อผ้าที่ระบายอากาศดี ไม่ให้เกิดความอับชื้น แผลขนาดเล็กหรือรอยถลอกส่วนใหญ่มักจะค่อยๆสมานกันเองได้ภายในประมาณ 1-2 สัปดาห์ ถ้าแผลขนาดใหญ่ดูมีการติดเชื้อควรได้รับยาฆ่าเชื้อและยาแก้อักเสบที่ไม่ใช่สเตียรอยด์ร่วมด้วยหากแผลมีขนาดใหญ่ขึ้น เจ็บปวดมาก มีเลือดหรือหนองไหลจากแผล ควรรีบไปพบแพทย์